Ke habohlokoa! Lipalesa tsa mefuta e sa tšoaneng le mefuta e sa tšoaneng li ka ba le mebala e sa tšoaneng. Ela hloko boemo bja Manoa wa moloko wa Badani, yo a phetšego motseng wa Tsora Isiraeleng ya bogologolo. Morongwa wa Jehofa o ile a tsebiša mosadi wa Manoa yo e bego e le moopa gore o be a tla ba le morwa. (Baa. 13:2, 3) Ga go pelaelo gore Manoa yo a botegago le mosadi wa gagwe ba ile ba thabišwa kudu ke se. Lega go le bjalo, ba be ba tshwenyegile kudu. Ka gona Manoa o ile a rapela ka gore: “Tshwarelo Jehofa. Hle anke monna wa Modimo wa therešo yo o sa tšwago go mo roma a boe go rena a re botše kamoo re swanetšego go godiša ka gona ngwana yo a tlago go belegwa.” (Baa. 13:8) Manoa le mosadi wa gagwe ba be ba tshwenyegile mabapi le kamoo ngwana yo a tlago go godišwa ka gona. Ga go pelaelo gore ba ile ba tlwaetša morwa wa bona Simisone molao wa Modimo, gomme maiteko a bona a ile a atlega. Beibele e re: “Ge nako e dutše e tšwela pele moya wa Jehofa wa thoma go . . . tutuetša” Simisone. Mafelelong, Simisone o ile a dira mediro e mentši e matla e le yo mongwe wa baahlodi ba Isiraele.—Baa. 13:25; 14:5, 6; 15:14, 15.